حسین حقانی:

ملک میں غدار سازی اور واجب القتل قرار دینے کے کارخانے بند ہونے چاہئیں

امریکہ میں سابق پاکستانی سفیر نے ایک انٹرویو میں کہا کہ دونوں کارخانے ایک ہی بلڈنگ میں ہیں، اس سے آگے ایک ڈرائی کلیننگ فیکٹری ہے جس میں تابعداری کرنیوالوں کی صفائی ہو جاتی ہے، وہ بھی بند ہونی چاہیئے، ان کے مضمون پر واویلا پاناما پیپرز اور دیگر معاملات سے توجہ ہٹانے کے لئے مچایا جارہا ہے۔

خبر کا کوڈ: ۴۲۶۹۱۴

تاریخ: ۱۶ خرداد ۲۰۱۷ - ۱۸:۵۱

رسا نیوز ایجنسی کی رپورٹ کے مطابق، امریکہ میں سابق پاکستانی سفیر حسین حقانی نے کہا ہے کہ جاسوس اعلان کرکے نہیں آتے، 2 ہزار غیر ملکی ایجنٹس کو پکڑنا ایجنسیوں کیلئے مشکل نہیں ہوتا۔

ایک انٹرویو میں ان کا کہنا تھا کہ میں نے امریکی حکومت کے دباؤ پر آرٹیکل نہیں لکھا، اکثر لوگ مضمون پڑھے بغیر ہی تبصرے کر رہے ہیں، میرے خلاف ایسی کوئی تحقیقات نہیں ہو رہیں کہ پاکستان آؤں، میمو کیس میں میری غلطی منصور اعجاز کے فیکس کا جواب دینا تھا، میمو کیس میں اس وقت کے آرمی چیف جنرل کیانی نے مجھ سے منصور اعجاز کے الزامات کے بارے میں پوچھا، جنہیں میں نے جھوٹا قرار دیا، اگر آپ چاہتے ہیں کہ برطانوی عدالت میں پاکستان کا کچا چٹھا کھل جائے تو میں منصور اعجاز کیخلاف مقدمہ کر دیتا ہوں، اگر سپریم کورٹ الیکٹرانک ذریعے کے استعمال کی اجازت دے تو میں بیان ریکارڈ کرانے کیلئے تیار ہوں۔

انہوں نے مزید کہا کہ ملک میں غدار سازی اور واجب القتل قرار دینے کے کارخانے بند ہونے چاہئیں، دونوں کارخانے ایک ہی بلڈنگ میں ہیں، اس سے آگے ایک ڈرائی کلیننگ فیکٹری ہے جس میں تابعداری کرنیوالوں کی صفائی ہو جاتی ہے، وہ بھی بند ہونی چاہیئے۔

حسین حقانی کا کہنا تھا کہ ان کے مضمون پر واویلا پاناما پیپرز اور دیگر معاملات سے توجہ ہٹانے کے لئے مچایا جارہا ہے، جتنا پہاڑ کھودیں گے، چوہے ہی نکلیں گے، سب ٹھنڈے ہو جائیں گے۔/۹۸۹/ ف۹۴۰